Κοτόπουλο τραγανό, στην κοτοπουλιέρα
Τραγανό κοτόπουλο με πλούσια μαρινάδα και μια εξαιρετική σάλτσα γεμάτη αρώματα που αξίζει την αναμονή και θα σας κάνει να γλείφετε τα δάχτυλά σας.
1 κοτόπουλο περίπου 1.800 γρ., ολόκληρο, 600 γρ.γιαούρτι στραγγιστό, 100 γρ. μουστάρδα, 1 κουτ. σούπας κουρκουμάς, σε σκόνη, 1 κουτ. σούπας δυόσμος ξερός, 80 ml ελαιόλαδο, 60 ml χυμός λεμονιού, 1 κουτ. σούπας ζάχαρη καστανή, αλάτι, πιπέρι φρεσκοτριμμένο, 4 κουτ. σούπας δυόσμος φρέσκος, ψιλοκομμένος, ή 2 κουτ. σούπας δυόσμος ξερός, 1 κουτ. σούπας φύλλα φρέσκιας ρίγανης ή 1 κουτ. γλυκού ξερή, 5 στήμονες σαφράν, διαλυμένοι σε 40 ml ζεστό νερό, 1 ολόκληρο κεφάλι σκόρδο, τυλιγμένο σε αλουμινόχαρτο, ο χυμός από 1 λεμόνι (προαιρετικά), αλάτι, πιπέρι φρεσκοτριμμένο
Για την συνταγή με κοτόπουλο ανακατεύουμε σε ένα μπολ καλά το γιαούρτι με τη μουστάρδα, τον κουρκουμά, τον ξερό δυόσμο, τη ζάχαρη, τον χυμό λεμονιού, το ελαιόλαδο και αλατοπίπερο.Κρατάμε στην άκρη 250 γρ. από το μείγμα και με το υπόλοιπο αλείφουμε καλά το κοτόπουλο εξωτερικά και εσωτερικά. Σκεπάζουμε το κοτόπουλο με μεμβράνη και αφήνουμε στο ψυγείο για τουλάχιστον 4 ώρες ή όλο το βράδυ.Βγάζουμε το κοτόπουλο από το ψυγείο και το αφήνουμε για 1 ώρα, να έρθει σε θερμοκρασία δωματίουΠροθερμαίνουμε τον φούρνο στους 180° C.Βάζουμε το κοτόπουλο όρθιο στην κοτοπουλιέρα και ψήνουμε για περίπου 1 ώρα, μέχρι να ροδίσει το κοτόπουλο και να ξεκολλάει το κρέας από το κόκαλο. Μετά τα πρώτα 30 λεπτά, αλείφουμε κάθε 10 λεπτά με ένα πινέλο το κοτόπουλο με τα υγρά που έχουν μαζευτεί στη βάση της κοτοπουλιέρας.Μαζί με το κοτόπουλο, βάζουμε πάνω στη σχάρα του φούρνου και το σκόρδο σε αλουμινόχαρτο και ψήνουμε για 40 λεπτά. Σβήνουμε τον φούρνο και αφήνουμε μέσα το κοτόπουλο με μισάνοιχτη πόρτα για 20 λεπτά.Ζουλάμε τις σκελίδες του ψητού σκόρδου για να βγουν.Σε έναν πολυκόφτη τις χτυπάμε μαζί με το νερό με το σαφράν μέχρι να διαλυθούν.Σε ένα μπολ ανακατεύουμε το μείγμα σκόρδου με τον δυόσμο, τη ρίγανη και το μείγμα γιαουρτιού που έχουμε φυλάξει.Προσθέτουμε τα υγρά του ψησίματος από τη βάση της κοτοπουλιέρας, λεμόνι (αν βάλουμε), αλατοπίπερο και ανακατεύουμε.Κόβουμε το κοτόπουλο σε μερίδες, το αλατοπιπερώνουμε και το σερβίρουμε με τη σάλτσα σε μπολ και ψητές πατάτες.
Γιαούρτι,Κοτόπουλο